Държавен вестник, бр. 28, 2021 г., стр. 21

БРОЙ  28	
Д Ъ Р Ж А В Е Н  В Е С Т Н И К 	
СТР.  21  
10. данни, че заявката е резултат от пре-
образуване на заявка/марка на Европейския 
съюз – номер и дата на подаване на пре­
образуваната заявка/марка, както и данни за 
приоритета, ако се претендира такъв;
11. данни, че заявката е резултат от тран-
сформиране на международна регистрация 
на марка – номер и дата на регистрация на 
трансформираната международна регистра-
ция, както и данни за приоритета, ако се 
претендира такъв;
12. декларация за отказ от изключителното 
право върху елемент от марката;
13. опис на приложенията;
14. подпис, освен ако заявката е подадена 
чрез Портала за електронни услуги на Па-
тентното ведомство.
(2) Към заявката по ал. 1 се прилагат:
1. пълномощно, в случай че е налице 
упълномощаване;
2. приоритетен документ, ако със заявката 
се претендира приоритет;
3. документ за платена такса за заявяване 
и експертиза, ако плащането е по банков път;
4. правила за използване на колективната 
или сертификатна марка, когато се иска ре-
гистрация на такава марка.
Чл. 10. (1) При претенция за приоритет 
съгласно чл. 45, ал. 2 от ЗМГО в заявката се 
посочват датата, номерът на първата заявка 
и страната, в която е подадена.
(2) При претенция за изложбен приоритет 
съгласно чл. 45, ал. 4 от ЗМГО в заявката се 
посочват датата на излагане на стоките или 
услугите и страната, в която е организирана 
изложбата.
Чл. 11. (1) Марката се представя в подхо-
дяща форма, като се използват общодостъпни 
технологии, позволяващи тя да бъде възпро-
изведена в регистъра по ясен, точен, само­
стоятелен, леснодостъпен, разбираем, траен 
и обективен начин, за да се даде възможност 
на компетентните органи и обществеността да 
определят ясно и точно предмета на закрилата, 
предоставена на нейния притежател. Предста-
вянето не може да бъде заместено с описание 
на марката, но когато е дадено описание, то 
трябва да съответства на представянето.
(2) В зависимост от знака марката е:
1. словна – марка, която се състои из-
ключително от думи или букви, цифри или 
всякакви други знаци, които могат да бъдат 
набрани печатно, или комбинация от тях; 
марката се представя чрез възпроизвеждане 
на знака в стандартното му словно изписване 
и оформление без какъвто и да било графичен 
елемент или цвят;
2. фигуративна – марка, която се състои 
изключително от фигуративни елементи; 
марката се представя чрез възпроизвеждане 
на знака с всички негови елементи и когато 
е приложимо, неговите цветове;
3. комбинирана – марка, която представля-
ва съчетание от словни и/или фигуративни 
елементи и/или цветове; словна марка със 
специфично графично изписване; марка, съ-
държаща нестандартни знаци, стилизиране 
или оформление, или графични елементи, 
или цвят, или комбинация от словни и фигу-
ративни елементи, както и от знаци, които 
не могат да бъдат набрани печатно;
4. триизмерна – марка, която се състои от 
или представлява триизмерна форма, вклю-
чително контейнери, опаковки, въпросния 
продукт или техния външен вид; марката се 
представя чрез графично възпроизвеждане 
на формата, включително компютърно гене-
рирано изображение, или чрез фотографско 
възпроизвеждане; графичното или фотограф-
ското възпроизвеждане може да съдържа 
различни изгледи; когато изображението не 
се предоставя по електронен път, то може да 
включва до шест различни изгледа;
5. позиционна – марка, която се състои 
в специфичния начин, по който марката се 
поставя или прикрепя към продукта; марката 
се представя чрез възпроизвеждане, което по-
сочва по подходящ начин разположението на 
марката и нейния размер или пропорции по 
отношение на съответните стоки; елементите, 
които не са част от предмета на регистрацията, 
се ограничават визуално, като се представят 
за предпочитане чрез прекъснати или пунк-
тирани линии; изображението може да бъде 
придружено от описание, в което подробно се 
обяснява по какъв начин знакът се поставя 
върху стоките;
6. десен – марка, която се състои изклю-
чително от редовно повтарящ се набор от 
елементи; марката се представя чрез възпро-
извеждане, показващо повтарящия се мотив; 
изображението може да бъде придружено 
от описание, в което подробно се обяснява 
начинът, по който елементите се повтарят 
равномерно;
7. цвят или комбинация от цветове – марка, 
която се състои:
а) изключително от един цвят без контури; 
марката се представя чрез възпроизвежда-
не на цвета и описание на този цвят чрез 
общоприетите наименования или кодове на 
цветовете;
б) изключително от комбинация от цве-
тове без контури; марката се представя чрез 
възпроизвеждане, показващо систематичното 
подреждане на комбинацията от цветове по 
еднакъв и предварително определен начин и 
посочване на тези цветове чрез общоприетите 
наименования или кодове на цветовете; за 
марката може да бъде добавено описание, в 
което подробно да бъде посочено система-
тичното подреждане на цветовете;
8. звукова – марка, която се състои изклю-
чително от звук или комбинация от звуци;